ભાગતાં-ભાગતાં છત્તીસગઢના જંગલમાં માઓવાદીઓની વચ્ચે પહોંચી જાય છે, પરંતુ પેરન્ટ્સ તેમને ત્યાંથી પણ શોધીને ઘરભેગાં કરે છે. એ દરમ્યાન કહાનીમાં બીજો ટ્વિસ્ટ એ આવે છે કે એકદમ સુંવાળી જિંદગી જીવવા ટેવાયેલાં આ બન્ને તેમની લાઇફનો આ ખરબચડો ચહેરો જીરવી શકતાં નથી અને ભયંકર ઝઘડો કરી બેસે છે. એટલે ઘરે પહોંચ્યા પછી બન્નેના પેરન્ટ્સ કાળો કકળાટ કરે છે અને લગ્નનું કન્ટ્રોલ ઑલ્ટર ડિલીટ કરવાનું શરૂ કરે છે. ત્યાં અચાનક જ બન્નેને પોતાની અંદર એકબીજા માટે રહેલો પ્રેમ દેખાઈ જાય છે અને ફરી પાછાં તેઓ ભાગી જાય છે.